<classify> Simba imeanza vizuri kwenye Ligi Kuu baada ya kuifunga African Sports bao 1-0 mwishoni mwa wiki iliyopita kwenye uwanja huo ulioko kwenye makao makuu ya mkoa wa Tanga.Akizungumza kwa njia ya mtandao jana, Kerr ambaye ni raia wa Uingereza alisema kazi iliyobaki Tanga ni kushinda dhidi ya Mgambo Shooting kama alivyoahidi mwanzo. Nilishasema nataka kushinda mechi zote mbili Tanga ili wachezaji wangu wajijengee kujiamini kabla ya kurudi kwenye uwanja wa nyumbani, alisema Kerr.Baada ya mechi hiyo, Simba itarudi Dar es Salaam kuisubiri Kagera Sugar kwenye Uwanja wa Taifa Jumapili. Ukishinda mechi ya kwanza, ya pili na ya tatu timu inazoea kushinda na wachezaji wanajenga kujiamini katika mechi zinazofuata mpaka kutwaa ubingwa, kila siku naamini hivyo, aliongeza kocha huyo.Alisema anataka kushinda mechi zote tatu za kwanza ili akikutana na mtani wa jadi, Yanga katika pambano litakalofanyika Septemba 26, awe na pointi za kutosha. Kuna mechi ya watani wa jadi, nasikia upinzani huwa mkali Simba inapokutana na Yanga kama ilivyo kawaida kwa wapinzani, nataka nikutane nao nikiwa tayari na pointi tisa kwa kushinda mechi zote tatu, alielezea.Aidha, kocha huyo alikiri timu yake bado haijawa sawa pamoja na kushinda mechi ya kwanza, lakini alisema anafanya marekebisho kabla ya mechi ya kesho. Mpaka tucheze mechi inayofuata timu yangu itaimarika zaidi, yapo makosa niliyaona katika mechi ile dhidi ya Sports nimeanza kuyafanyia kazi, unajua makosa kwenye mpira hayakosekani na yanarekebishika tu, alisema.Alisema kikosi chake kiko vizuri na hasa baada ya wachezaji wake, Hassan Isihaka na Ibrahim Ajib kuanza mazoezi jana. Wachezaji hao walikosa mechi ya mwishoni mwa wiki kutokana na kuwa majeruhi. Wachezaji hao leo jana asubuhi wamefanya mazoezi na naaamini mpaka Jumatano kesho watakuwa kwenye hali nzuri ya kucheza, alisema.  <topic>: MICHEZO 